钦定古今图书集成/理学汇编/文学典/第027卷 > 张凭
## 钦定古今图书集成/理学汇编/文学典/第027卷 > 张凭

按《晋书》本传：“凭字长宗，祖镇，苍梧太守。凭年数岁，镇
谓其父曰：‘我不如汝有佳儿’。凭曰：‘阿翁岂宜以子戏
父邪？及长，有志气，为乡闾所称。举孝廉，负其才，自谓
必参时彦。初欲诣刘惔，乡里及同举者共笑之。既至，
惔处之下坐，神意不接，凭欲自发而无端。会王濛就
惔，清言有所不通，凭于末坐判之，言旨深远，足畅彼’”
我之怀。一座皆惊。惔延之上坐，清言弥日，留宿至旦
遣之。凭既还船，须臾惔遣传教觅张孝廉船，便召与
同载。遂言之于简文帝。帝召与语，叹曰：“张凭《勃窣》为
理窟。”官至吏部郎，御史中丞。